Trelis/gawiki huggingface dataset:
Akshata Murty. Dearthóir faisin as an India is ea Akshata Narayan Murty (a rugadh ar an 1 Aibreán 1980). Is iníon í le N. R. Narayana Murthy, fear a bhunaigh Infosys, cuideachta ilnáisiúnta teicneolaíochta faisnéise san India, agus Sudha Murty. Tá sciar 0.93% aici sa chuideachta. Bhí a saibhreas pearsanta mar ábhar plé i meáin na Breataine in 2022 i gcomhthéacs a stádas neamhchónaitheach a éileamh sa Ríocht Aontaithe.
Gearóid Mac Niocaill. Ar duine desna scoláirí is iomráití de chuid na 20ú haoise ba ea Gearóid Mac Niocaill (1932–2004) agus béim ar leith aige ina chuid oibre ar dréachtaí Éireannacha na meánaoise déanaí.
Beatha.
Rugadh Mac Niocaill in Hull, Sasana sa bhliain 1932. Éireannach ba ea a mháthair.
Bhain Mac Niocaill céim BA amach le Laidin agus Francais ó University of Leeds sa bhliain 1953. Bhog sé ansin go hÉirinn, áit a bronnadh scoláireacht iarchéimí ag an Scoil Léinn Cheiltigh san Institiúid Ard-Léinn Bhaile Átha Cliath. Sa bhliain 1956, cuireadh na lámhscríbhinní i Leabharlann Náisiúnta na hÉireann faoina chúram. Chuir sé isteach a thráchtas dochtúra dar teideal "Cáipéisí i nDlí i nGaeilge 1493–1621" sa bhliain 1962. Trí bliana i ndiaidh sin, ceapadh Mac Niocaill ina ollamh cúnta an Scoil Léinn Cheiltigh ag an Institiúid. Bhí Mac Niocaill ansin is ollamh le stair ag Ollscoil na hÉireann, Gaillimh in mbliain 1977 go dtí go ndeachaigh sé ar scor sa bhliain 1997. 
Thóg a chuid oibre feadh saoil sa Ghaeilge ar an traidisiún tosaithe ag scoláirí Sasanacha eile amhail is Robin Flower (An Bláithín) agus Seoirse Mac Thomáis. D'fhoilsigh sé eagráin as Laidin, agus as Gaeilge ach go háirithe, faoi lámhscríbhinní meánaoiseacha suntasacha rud a chuir teorainn ar a phobal acadúil ach a léirigh a thiomantas don Ghaeilge. Mar sin féin, is é a shaothar "Na Buirgéisi, xii-xv aois" (1964), scríofa as Gaeilge agus Laidin, ar cheann desna téacsanna faoina na buirgéisigh agus buirgí i nÉirinn na meánaoise déanaí, a dhéantar lua air is minicí. Pléann sé ann eagar bunreachta na mbailte Gael-Normannacha den ré úd.
Te Taka Keegan. Is léachtóir ollscoile agus gníomhaí ar son na Maoraise é Te Taka Keegan. Is de shliocht na "iwi" Waikato-Maniapoto, Ngāti Apakura, Te Whānau-ā-Karuai ki Ngāti Porou, agus Ngāti Whakaaue é.
Agus cúlra san innealtóireacht chrua-earraí aige, d’fhill Keegan ar Ollscoil Waikato chun céim mháistreachta a dhéanamh i Loingseoireacht Mhaorach Thraidisiúnta. Ina dhiaidh sin, fuair sé post múinteoireachta i Roinn na Ríomheolaíochta, agus ba é an chéad duine a mhúin an ríomheolaíocht go hiomlán trí mheán na Maoraise. Chríochnaigh sé tráchtas Ph.D. dar teideal "Indigenous Language Usage in a Digital Library: He Hautoa Kia Ora Tonu Ai" bunaithe ar obair i gcomhair le Leabharlann Dhigiteach na Nua-Shéalainne, tionscadal taighde faoi stiúir Ian H. Witten. Is féidir a phróifíl acadúil a fháil ar shuíomh Gréasáin Ollscoil Waikato.
Bhí Keegan i gceannas ar an bhfoireann a d’aistrigh Microsoft Windows XP agus Microsoft Office 2003 go Maorais, agus thug sé comhairle don fhoireann a d’aistrigh Office 2013 agus Windows 8. Bhí orthu go leor téarmaí nua a chumadh mar chuid den chéad aistriúchán, agus tá cuid mhaith de na téarmaí sin anois ar fáil in "A Dictionary of Māori Computer Terms". Bhí baint aige freisin le forbairt méarchláir SwiftKey a thacaíonn leis an Maorais.
Le linn dó saoire shabóideach a chaitheamh le Google, ba é Keegan an crann taca a bhí taobh thiar de Google Māori. Tá sé ar dhuine d’iontaobhaithe "Tūhono", bunachar sonraí a nascann daoine Maoracha lena n-iwi.
In 2017, bhronn Príomh-Aire na Nua-Shéalainne, Bill English, an gradam múinteoireachta is airde sa tír, Ard-Ghradam an Phríomh-Aire, ar Keegan, mar aitheantas ar a dhíograis leanúnach don teagasc agus don fhoghlaim.
Margaret Dobbs. Scoláire agus drámadóir Éireannach ba ea Margaret Emmeline Dobbs (19ú Samhain 1871 – 2a Eanáir 1962), aitheanta go formhór as ucht a cuid iarrachtaí chun an Ghaeilge a chaomhnú.
Beatha.
Rugadh Dobbs ag 41 Sráid Líosainn Íochtarach i mBaile Átha Cliath ar an 19ú Samhain 1871, an ceathrú páiste le Conway Edward Dobbs, dlíodóir, agus Sarah Mulholland. Bhí a hathair ina Giúistís Síochána i gContae Aontroma, Ard-Sirriam i gCarraig Fhearghais sa bhliain 1875 agus Ard-Sirriam i gContae Lú sa bhliain 1882. Iníon le St. Clair Kelvin Mulholland Eglantine as Contae an Dúin ba ea a máthair, Sara.
D'fhan an chlann ina cónaí i mBaile Átha Cliath tar éis bhreith Margaret. Tar éis bhás a athar sa bhliain 1898, ámh, bhog a máthair an chlann ar ais go Gleann Aireamh. 
Ní raibh ach pas beag ban Protastúnach ann a raibh spéis acu i nAthbheochan na Gaeilge, Dobbs ionas measc. Chuaigh Dobbs go dtí an Ghaeltacht i gContae Dhún na nGall chun Gaeilge a fhoghlaim, Hugh Flaitile ina chéad mhúinteoir. brought the idea of promoting the language go Gleannta Aontroma and her circle of friends. 
Bhí Dobbs ina ball bunaitheora den bhFeis Mhór na nGleann i nAontroim sa bhliain 1904, agus níos deireanaí ina rúnaí liteartha. Sa bhliain 1946, bhronn coiste na Feise onóir uirthi, le feiceál fós ina baile, Teachh Portnagolan. Ina óráid ghlactha, dúirt sí:
Scríobh Dobbs seacht ndráma, foilsithe ag Dundalgan Press sa bhliain 1920, cé nár cuireadh ach trí cinn ar an stáitse. Bhuaigh "The Doctor and Mrs McAuley" corn Warden ag Feis Bhéal Feirste sa bhliain 1913, ach níor éirigh lena drámaí ach d'éirigh sí as á scríobh. Lean sí léi ag obair ar léann staire agus seandálaíochta, agus foilsíodh a chuid alt i n-iriseán amhail is "Ulster Journal of Archaeology", i n-iriseán na Gearmáine (Zeitschrift für celtische Philologie), "Revue Cletique" na Fraince agus "Ériu" na hÉireann.
Cara dílis léi ba ea Roger Casement agus chuir sí dá chostais chosanta nuair a cuireadh tréas ina leith. Cé nach her political views were not clearly known, bhí Dobbs ina ball de agus ar choiste gnó .
Fuair sí bás abhaile in, Portnagolan House, Bun Abhann Dalla, ar an 2a Eanáir 1962.
Marie-Louise Sjoestedt. Teangeolaí agus scoláire liteartha Francach ba ea Marie-Louise Sjoestedt-Jonval (20ú Meán Fómhair 1900 – 26ú Nollaig 1940). Bhí spéis ar leith aici i Léann Cheiltigh, go háirithe i Miotaseolaíocht na nGael. I dteannta le Joseph Loth, bhí sí ina comheagarthóir ar an "Revue Celtique". Bhí sí fosta ina stiúrthóir ar an "École pratique des hautes études" i Páras na Fraince.
Is é a saothar is cáiliúla ná "Dieux et héros des Celtes" (1940), aistrithe tar éis a báis ag Myles Dillon faoin teideal "Gods and Heroes of the Celts" (1949). 
Agus lionn dubh mór uirthi, chuir sí lámh ina bás féin, cúpla lá tar éis di pósadh don dara huair.
Patrick Weston Joyce. Staraí, scríbhneoir agus ceoleolaí Éireannach ba ea Patrick Weston Joyce (1827 – 7 Eanáir 1914). Bhí clú ar leith aige as ucht a chuid taighde ar sanasaíocht na Gaeilge agus logainmneacha na hÉireann.
Beatha.
Rugadh é i mBaile Uí Argáin, Bealach Eabhra, An Sliabh Riabhach, ar na teorannacha idir contaetha Luimnigh agus Corcaí, agus tógadh é i nGleann Oisín in aice láimhe. Mhaígh an teaghlach gurbh é a sinsear ná Seán Mór Seoighe (fl. 1680), saor cloiche as Conamara, Contae na Gaillimhe.
Deartháir níos óige le Patrick ba ea Robert Dwyer Joyce. Gaeilge ba ea a thráchtas dúchais. Thosaigh sé a chuid oideachas ag shiúl chois claí, agus théis sin i mBaile Mhistéala, Contae Chorcaí.
Thosaigh Joyce ag obair sa bhliain 1845 leis an "Commission of National Education". D'éirigh sé ina mhúinteoir agus ina phríomhoide na modhscoile i gCluain Meala. Sa bhliain 1856, roghnaíodh é mar bhall de foireann chúigear duine déag chun an chéad oideachas náisiúnta i nÉirinn a atheagrú. Idir an dá linn, bhain sé céimeanna B.A. (1861) agus M.A. (1863) amach ó , Baile Átha Cliath. Idir na blianta 1874 agus 1893, bhí sé ina phríomhoide an Choláiste Oiliúna, Sráid Marlborough Street, Baile Átha Cliath.
Mar Cumann Buan-Choimeádtha na Gaedhilge, scríobh sé gramadach Gaeilge sa bhliain 1878. Ba bhall é den Royal Society of Antiquaries of Ireland ón mbliain 1865, agus ina uachtaráin an chumainn ón mbliain 1906 go dtí 1908. Bhí sa ina bhall fosta d'Acadamh Ríoga na hÉireann.
Pearsa chultúrtha mór le rá ba ea Joyce. Bhí suim aige i nGaeilge, Béarla na hÉireann, ceol, oideachas, béaloideas agus litríocht Gaeilge, state na hÉireann, logainmneacha agus go leor eile. I measc a chuid saothar, is é an ceann is seasmhaí b'fhéidir ná "The Origin and History of Irish Names of Places" (1869).
Bailiúchán i gColáiste Phádraig.
Faightear a bhailiúchán P. W. Joyce i Leabharlann Cregan i gColáiste Phádraig, Droim Conrach includes several rarities, ina measc cóipeanna sínithe le Joyce agus a dheartháir Robert, mar aon le leabhar as a leabharlann féin. Tá ann fosta lámhscríbhinn scríofa ag Joyce féin, cóip den scéal "Echtra Cormaic i dtir Tairngiri agus Ceart Claíd Cormaic" ón "Leabhar Bhaile an Mhóta", a d'aistrigh Joyce féin go Béarla.
Kenneth Nicholls. Staraí Éireannach a bhfuil ardmheas air is ea Kenneth W. Nicholls. 
Bhain Nicholls clú agus cáil idirnáisiúnta amach mar údar an tsaothair "Gaelic and Gaelicised Ireland in the Middle Ages", a foilsíodh ar dtús sa bhliain 1972, agus arís sa bhliain 2003. Tá meas bainte amach fosta aige as ucht a chuid eolais ar fhoinsí meánaoiseacha agus nua-aimseartha as Gaeilge, Laidin, Francis agus Béarla. I measc a suimeanna gairmiúla, tá a leanas:
Ball foirne sa roinn staire Choláiste na hOllscoile, Corcaigh ba Nicholls go dtí go ndeachaigh sé ar scor sa bhliain 2004. Bhí sé fostaithe ag an Institiúid Ard-Léinn Bhaile Átha le tréimhse le linn na 1960í. Tugtar ómós dá chuid oibre in "Regions and rulers in Ireland, 1100-1650: essays for Kenneth Nicholls", David Edwards (eag.) (Baile Átha Cliath, 2004), cnuasach aistí le roinnt staraí mór le rá Éireannacha an lae inniu.
Pól Breathnach. Staraí agus sagart Éireannach ba ea Pól Breathnach ("Paul Walsh"), (19ú Meitheamh 1885 – 18ú Meitheamh 1941).
Peter Berresford Ellis. Staraí agus úrscéalaí Briotanach is ea Peter Berresford Ellis (rugadh 10ú Márta 1943). Tá tuairim is céad leabhar agus cead gearrscéal foilsithe aige, faoina ainm féin agus ainmneacha cleite Peter Tremayne agus Peter MacAlan. Faightear a chuid saothar aistrithe go 25 teanga.
Tá suim ar leith ag Ellis i stair na gCeilteach. Faoin ainm cleite Peter Tremayne, tá an tsraith mistéire stairiúil "Sister Fidelma", suite i nÉirinn sa 7ú haois, fáiltithe aige.
Études Celtiques. Iriseán acadúil Francach is ea Études Celtiques (EC), suite i bPáras. 
Bunaíodh an iriseán faoin teideal "Revue Celtique" sa bhliain 1870 ag Henri Gaidoz. Ba é an chéad iriseán tiomanta go hiomlán do Léann Ceilteach, go háirithe na teangacha Ceilteacha. Is riachtanach fós inniu é mar fhoinse téacsanna nach bhfaightear in aon foilseachán eile. 
Idir na blianta 1870 agus 1934, foilsíodh 52 imleabhar faoi stiúradh scoláirí Ceilteacha amhail is Henri Gaidoz, Henri d'Arbois de Jubainville agus Joseph Loth, le hábhair óna heagarthóirí agus Georges Dottin, Émile Ernault, Joseph Vendryes, Whitley Stokes, Kuno Meyer agus go leor eile. 
Tar éis bhás Joseph Loth (1847–1934), lean Joseph Vendryes (1875–1960) leis an iriseán faoin teideal "Études Celtiques", foilsithe don chéad uair sa bhliain 1936. Foilsíodh imleabhar Volume 45 sa bhliain 2019.
An Réalta Bhuí. Siombail Ghiúdach is ea Réalta Dháiví. I ngach tír a bhí faoi smacht na Naitsithe, cuireadh iallach ar Ghiúdaigh An Réalta Bhuí, nó suaitheantas le Réalta Dháiví, a chaitheamh ar a gcuid éadaí. Dá thoradh sin, sheas na Giúdaigh amach ó dhaoine eile faoi riail na Naitsithe.
Téann stair na réalta i bhfad siarː thosaigh an nós sa Chailifeacht Mhoslamach Umayyad san 8ú haois.
Séasúr Foirmle a hAon 2021. Craobhchomórtas rásaíochta do charranna Foirmle a hAon ab ea Séasúr Foirmle a hAon 2021, an 72ú séasúr den Chraobh Dhomhanda Foirmle a hAon. Thosaigh an séasúr ar an 28ú Márta i mBairéin agus chríochnaigh sé ar an 12ú Nollaig in Abú Daibí. Bhí dhá Grand Prix is fiche ann ar fud an domhan le tiománaí agus déantóirí ag dul in iomaíocht don Curadh Tiománaí Domhanda agus Curadh Déantóirí Domhanda faoi seach.
Ag deireadh na séasúir in Abú Daibí, bhain Max Verstappen a chéad Chraobh Dhomhanda amach, an céad duine ón Ísiltír, agus an céad tiománaí Red Bull an chraobh a bhaint amach ó Sebastian Vettel i 2013. Ar a bharr ar sin, bhí sé an céad uair a bhain tiománaí le cumhacht Honda an chraobh a bhaint amach ó Aryton Senna i 1991.
Is é an séasúr seo an céad séasúr ó 2008 nach raibh an tiománaí a bhain an Chraobh Dhomhanda amach ag tiomáint don nDéantóir a bhain Curadh na nDéantúsóirí amach. Bhain Mercedes Curadh na nDéantúsóirí amach.
Tiománaí agus Déantóirí.
Bhí na Tiománaí agus Déantóirí seo faoi conradh chun glacadh páirt san Chraobh Dhomhanda i 2021. Thiomáin gach carr le boinn ó Pirelli. Bhí dhá tiománaí de dhíth ag gach Déantóir, ceann amháin do gach ceann den dá carranna éigeantach.
Ollscoil Iona. Ollscoil phríobháideach Chaitliceach is ea Ollscoil Iona (Gaeilge: "Ollscoil Í"). Tá an príomhchampas suite in New Rochelle, Nua-Eabhrac, thoir ó thuaidh ó Chathair Nua-Eabhrac. Na Bráithre Críostaí a bhunaigh an ollscoil sa bhliain 1940 mar choláiste tríú leibhéil do mhic an lucht oibre i gceantar Chathair Nua-Eabhrac. Tá 45 acra (0.18 km2) ag an ollscoil in New Rochelle agus 28 acra eile (0.11 km2) in Bronxville, Nua-Eabhrac. Rinneadh ollscoil den choláiste sa bhliain 2022.
D'fhreastail an Bráthair Séarlas Ó Cuinn (Charles Quinn) mar ollamh le Béarla i gColáiste Í. Scoláire litríocht na Gaeilge ab ea é freisin. Mhúin sé an Ghaeilge agus d'fhorbair sé bailiúchán litríocht na teanga i leabharlann an choláiste. Lena chuidiú, reáchtáladh aeraíochtaí bliantúla Gaeilge ar an gcampas i New Rochelle i lár an 20ú haois.
Clíodna Cussen. Ba dhealbhóir, fhile agus scríbhneoir í Clíodna Cussen (1932 — 1 Lúnasa 2022). Tá sí áirithe ar dhuine de shárdhealbhóirí na hÉireann agus tá a cuid saothar le feiceáil in áiteanna poiblí ar fud na tíre, i mBaile Átha Cliath go háirithe.
Is i mBaile Átha Cliath a chaith sí an chuid is mó dá saol, áit ar chruthaigh sí saothair ealaíne a bhain clú agus cáil náisiúnta agus idirnáisiúnta amach i gcaitheamh na mblianta.
Thar aon ní eile, is iad na dealbha cré-umha agus cloch a mhúnlaigh agus a shnoigh sí is mó a fhágann sí le huacht ó tá a lán acu crochta in áiteanna poiblí ar fud na tíre. Áirítear ina measc "An Chloch Fhada" i gceantar Shráid an Phiarsaigh i mBaile Átha Cliath, "Cé a Rinne an Domhan?" i nDroichead na Dothra agus an dealbh de Naomh Pádraig i Mám Éan i gConamara.
Beatha.
Saolaíodh Cussen i gCaisleán Nua Thiar i gContae Luimnigh sa bhliain 1932. 
D'fhreastail sí ar an ollscoil i mBaile Átha Cliath agus i bhFlórans, san Iodáil. Ag saothrú le cré-umha agus le cloch is mó a bhíonn sí. Chomh maith leis sin, tá saothar grafaicí déanta aici don Stiúideó Grafach i mBaile Átha Cliath. 
Bhí Cussen pósta le bunaitheoir an chomhlachta foilsitheoireachta Coiscéim, an staraí Pádraig Ó Snodaigh; bhí seisear clainne orthu, baill de chuid Kíla ina measc agus TD de chuid Sinn Féin, Aengus Ó Snodaigh. 
Saothair.
Tá saothar Cussen léirithe go forleathan agus ghnóthaigh sí duais dá dealbhóireacht ag an Oireachtas, chomh maith le Bonn Órga don dealbhóireacht as Lios Tuathail. Bronnadh go leor coimisiún oibre poiblí uirthi agus tá a dtorthaí le fáil ar fud na hÉireann, agus bhí dealbha á ndéanamh go deireadh a saoil aici. Le cloch agus cré-umha is mó a d'oibríodh sí. 
Ar na saothair is cáiliúla léi, tá an an dealbh Steine nó ‘An Chloch Fhada’ atá lonnaithe san áit a dtagann Sráid an Phiarsaigh agus Sráid an Choláiste le chéile. Cuireadh macasamhail na Cloiche Fada (Ivar the Boneless' Pillar) in airde sa bhliain 1986, suíomh na bunchloiche Lochlannachaí a chuireadh ann chun cosc ​​a chur ar na longa fada rith cladaigh a thabhairt.
Is í a rinne an dealbh ‘Who Made The World’ i nDroichead na Dothra.
Sa bhliain 1986, rinne sí dealbh de Naomh Pádraig lena léirítear é mar aoire agus caoirigh taobh leis. Ag láthair oilithreachta r Mhám Éan i gConamara atá an dealbh.
Ar na saothair eile is cáiliúla léi, tá an Gallán Gréine le feiceáil i mBaile Gaelach.
Leabhair.
Chomh maith le líon mór leabhar agus féilirí a dhearadh, foilsíodh leabhair dá cuid féin freisin.
Seán T. Ó Meallaigh. Is aisteoir, scríbhneoir agus fear grinn Éireannach é Seán T. Ó Meallaigh. Rugadh é ar 15 Feabhra, 1983 i nDún na nGall agus tógadh é i nGaillimh. Tá aithne air ó na cláir Vikings (2013), I AM PATRICK (2020) agus An Klondike (2015).
I measc na ndrámaí stáitse atá déanta aige, tá: Star of The Sea, Redemption Falls (Moonfish), Baoite (An Taibhdhearc), The Glass Menagerie, Measure For Measure (Theatrecorp); Spring Awakening, Animal Farm, Philadelphia Here I Come (GYT); Sétanta, Tóraíocht (Fíbín). Ar an scáileán beag: Vikings (History Channel), Charlie (RTÉ), , Wrecking The Rising, Na Cloigne, Rásaí na Gaillimhe, Seacht, An Crisis, An Klondike (TG4). Scannáin: Love is a Sting, A Better You, Kings, Jimmy's Hall, Arracht, The Callback Queen and I am Patrick.
Tá seónna grinn déanta aige le GaelGÁIRÍ.
Colm Gildernew. Is polaiteoir de chuid Shinn Féin é Colm Gildernew (). Rugadh é ar 27 Meitheamh 1969 i nDún Geanainn. Is Comhalta den Tionól Reachtach é d'Fhear Manach agus Tír Eoghain Theas, ó 2017 ar aghaidh . Is deartháir le Michelle Gildernew é .
Old Forge, Nua-Eabhrac. Is baile suite in oirthuaisceart Stát Nua-Eabhrac é Old Forge, suite i lár an réigiún Adirondack.
Lake Placid, Nua-Eabhrac. Is baile suite in oirthuaisceart Stát Nua-Eabhrac é Lake Placid, suite in oirthuaisceart an réigiún Adirondack.
Thendara, Nua-Eabhrac. Is baile suite in iarthair an réigiún Adirondack é Thendara.
Big Moose, Nua-Eabhrac. Is baile i lár an réigiún Adirondack é Big Moose. Tá stáisiún traenach ann, turas radharcúil a théann trí na sléibhte ó Thendara go dtí an baile.
Sléibhte Catskill. Is sliabhraon in oirdheisceart Stát Nua-Eabhrac iad na Sléibhte Catskill.
Donncha Ó Cróinín. Scoláire Éireannach ba ea Donncha Ó Cróinín (8ú Nollaig 1919 – 5ú Meitheamh 1990). Elizabeth Cronin, amhránaí ar an sean-nós, ba ea a mháthair agus Dáibhí, staraí, a mac.
Dáibhí Ó Cróinín. Staraí Éireannach agus saineolaí ar téacsanna as Laidin na hÉireann is ea Dáibhí Iarla Ó Cróinín (rugadh 29ú Lúnasa 1954). Ollamh le Stair ag Ollscoil na hÉireann, Gaillimh agus ball d'Acadamh Ríoga na hÉireann is ea Ó Cróinín.
Tá clú aige as an lámhscríbhinn Éireannach, go dtí sin caillte, agus Computus 84-bliain na Cásca into, a d'aimsigh sé i bPadua i lár na 1980í.
Beatha.
Donncha Ó Cróinín (1919–1990), scoláire, ba ea a athair, agus Elizabeth Cronin (1879–1956), amhránaí ar an sean-nós, ba ea a sheanmháthair ar taobh a athar.
Saol acadúil.
Bhain Ó Cróinín amach B.A. i Luathtair Éireannach sa bhliain 1975 agus céim M.Feal. i Léann Meánaoiseach sa bhliain 1977, an dís acu ón gColáiste Ollscoile, Baile Átha Cliath.
Agus é ag siúl thar ar Padua i lár na 1980í, chas Ó Cróinín ar lámhscríbhinn caillte, agus an mar ábhar sampla de thábla 84-bliain Cásca Éireannach, ag baint leis an tréimhse idir 438 agus 521. Mar thoradh a aimsithe, bronnadh céim PhD air sa bhliain 1985 ó Ollscoil na hÉireann, Gaillimh. D'fhoilsigh Pontifical Institute of Mediaeval Studies ag University of Toronto alt faoi obair Uí Chróinín ar an lámhscríbhinn. With Daniel McCarthy, Ó Cróinín published "The 'Lost' Irish 84-Year Easter Table Rediscovered" in the journal "Peritia" in the late 1980s.
Tháinig Ó Cróinín i gcomharbacht ar mar eagarthóir an iriseáin "Peritia" sa bhliain 2016.
Gradaim agus onóracha.
Bronnadh Ó Cróinín "Parnell Fellowship in Irish Studies" ag University of Cambridge ar Ó Cróinín don bhliain 2017–18.
Aedh Ua Conchobair. Chomh-rí go bhfreasúra na gConnacht, i dteannta lena uncail Toirdhealbhach mac Ruairí, ba ea Aodh mac Cathail Chrobhdheirg Ó Conchúir (Meán-Ghaeilge Aedh mac Cathal Crobdearg Ua Conchobair) (i réim 1224–1228). Tháinig Aodh i gcoróin i gcomharbacht ar a athair Cathal Crobhdhearg, ach bhí air streachailt chun an chúige go léir a chur faoina smacht. Matáin lena athair, bhí air Cogadh cathartha a throid gan toradh cinnte in éadan éilitheoir tacaithe ag cumhachtaí eachtrannacha.
Clann.
Bhí cúigear mac agus iníon amháin ina chlann ag Aodh, ina measc;
Aedh mac Ruaidri Ua Conchobair. Rí Chonnacht ón mbliain 1228 go dtí 1233 ba ea Aodh mac Ruairí Ó Conchúir (Meán-Ghaeilge Aedh mac Ruaidrí Ua Conchobair). Mac ba ea é le hArdrí deireanach na hÉireann a tugadh lán-aitheantas dó, Ruaidrí Ua Conchobair. D'éiligh sé riachtanach na gConnacht tar éis di a dhearthár Toirdhealbhach a chur as, i ndiaidh bhás a gcéile comhraic, a gcol ceathrar agus iar-rí Aedh Ua Conchobair. Maraíodh é sa bhliain 1233 ag gaiscígh a chol ceathrair agus chomharba, Féilim Ó Conchúir. Ba eisean an duine deireanach de mhuintir Ruairí a ndearnadh rí Chonnacht de.
Uí Fergusa. Tuath i nÉirinn na meánaoise suite gar do ba ea Uí Fhearghasa (Meán-Ghaeilge Uí Fergusa).
Stair.
Ainmnithe as a sinsear Fearghas mac Dúnlainge mhic Éanna Nia mhic Bhreasail Bhéalaigh na rá an tuath, agus dá bharr gaolta le clanna Uí Chinnsealaigh agus Uí Dhúnlainge, ríthe Laighean.
Deirtear i bhfoinse ansin is an Leabhar Laighneach agus Leabhar Bhaile an Mhóta go raibh Uí Fhearghasa stáit idir an Life agus Fir Cualan. Is dócha gur ghéill an ríocht dosna Lochlannaigh am éigin sa 9ú haois. 
Feictear i nAnnála na gCeithre Máistrí sin bhliain 887:
Feictear iontráil eile i nAnnála Easpacha na hÉireann don bhliain 909:
Ní fheictear iontráil ar bith eile faoin tuath tar éis an dáta seo.
Siesta. Is néal iarnóna gairid í an siesta (Spáinnis ar “néal”). Is traidisiún comónta í i roinnt tíortha, go háirithe i gceantair theo.
Gustave Courbet. Ba phéintéir Francach é Jean Désiré Gustave Courbet (10 Meitheamh 1819 – 31 Nollaig 1877).
Rásaí na Gaillimhe (sraith teilifíse). Sraith grinn drámaíochta is ea Rásaí na Gaillimhe, de chuid TG4, faoi eachtraí agus imeachtaí a tharlaíonn le linn Rásaí na Gaillimhe, an fhéile spóirt is mó agus is mó le rá i nGaillimh.
Rásaí na Gaillimhe (féile). An fhéile spóirt is mó agus is mó le rá i gCúige Connachta is ea Rásaí na Gaillimhe, agus gan dabht an Fhéile Rásaíochta is cáiliúla sa tír. Ach is ócáid shóisialta ollmhór ná aon rud eile í Seachtain na Rásaí i nGaillimh. Freastalaíonn suas le 150,000 duine ar na Rásaí i mBaile an Bhriotaigh gach bliain. Ní shárófar sin ach amháin ag an Melbourne Cup, in Cheltenham agus ag Royal Ascot.
Is iad Dé Céadaoin agus Déardaoin an dá lá mhóra, le rás mór, "Pláta na Gaillimhe" ar an gCéadaoin, agus an "Galway Hurdle" agus Lá na mBan ar an Déardaoin. Bíonn cúrsaí stíle go mór chun tosaigh ar Lá na mBan. Is fiú €10,000 an luach saothair don bhean is dea-ghléasta agus €3,000 don hata is craiceáilte.
Rásaíocht.
Chomh maith leis an bhfaisean, bíonn cárta lán rásaí ann freisin. Bíonn duaischiste €2 milliún le buachan i mBaile an Bhriotaigh le linn na Seachtaine (sa bhliain 2022) – rás amháin ar a laghad in aghaidh an lae a mbeidh €100,000 as.
An  Galway Hurdle Handicap an ceann ba shaibhre díobh sin (ó 1918 ar aghaidh) agus pota duaiseanna €300,000 le baint ann (sa bhliain 2022). 
Chomh maith leis sin, is é an rás Galway Plate (rás Seilige Náisiúnta, ó 1869 ar aghaidh) is luachmhaire, agus breis is €150,000 ag dul leis an bPláta.
Stair.
Ritheadh an chéad rás sa bhliain 1869. Leagadh amach traic rásaíochta, tógadh seastán adhmaid. Nuair a tháinig an chéad lá rásaíochta ar an Mháirt an 17ú Lúnasa 1869 bhí campaí beaga ann a chlúdaigh a náire do na marcaigh agus iad ag athrú feistis agus pubaill mhóra dóibh siúd a raibh an tart le baint díobh. Bhí seirbhís báid ghaile le muintir Mhaigh Eo a thabhairt as Conga go Barr an Chalaidh. Tháinig suas le 10,000 as Baile Átha Cliath ar thraenacha. Meastar gur fhreastail 40,000 ar an gcéad fhéile rásaíochta sin in 1869 – i bhfad an iomarca mar nach raibh na háiseanna i mBaile an Bhriotaigh ná go deimhin i gcathair na Gaillimhe faoina gcomhair.
Dhá lá rásaíochta a bhíodh i gceist idir 1869 agus 1959 nuair a cuireadh ceann eile leis. Cuireadh lá eile leis i 1971, ceann eile fós i 1974 agus bhí sé lá rásaíochta i gceist ó 1982 gur tháinig 1999, agus seacht lá ó shin. 
Bhí John Moloney ina bhainisteoir i mBaile an Bhriotaigh ó 1989 go dtí 2020, gnó a raibh rath agus bláth air sa thréimhse seo.
Renaissance (albam Beyoncé). Is é Renaissance an seachtú halbam ó Beyoncé. Scaoileadh é ar an 29 Iúil, 2022. 
Traicliosta.
Is iad seo na hamhráin: